Američka ekonomija u odličnom stanju, ali...
Brži američki rast može, medjutim, voditi i u rast cijena. To znači i veću inflaciju, kažu neki stručnjaci.
Američka ekonomija se oporavlja brže nego što se pretpostavljalo. Ministarstvo trgovine objavilo je juče svoju konačnu procjenu bruto društvenog proizvoda za treći kvartal ove godine, pokazujući da je ekonomija od jula do septembra rasla po godišnjoj stopi od 5 procenata. Razlog? Potrošači imaju sve veće povjerenje u ekonomiju, a takva osjećanja vjerovatno će još rasti u 2015. godini. Američka ekonomija rasla je po najvećoj indeksnoj stopi još od 2003. godine, dijelom i zbog pojačane potrošnje kako potrošača tako i poslovnih subjekata. Analitičari kažu da to nije samo slučajan skok nego znak za bolje stvari u budućnosti. Brad McMillan iz Commonwealth Financial Network-a objašnjava: Za finansijska tržišta bio je to rani praznični poklon, koji je pomogao da industrijski indeks Dow prvi put premaši 18 hiljada poena. Bruto društveni proizvod, zbir svih proizvedenih roba i usluga u zemlji, najšire je mjerilo ekonomskog zdravlja. A u potrošački orijentiranoj zemlji poput Sjedinjenih Država - to znači da je vrijeme za biznis da se i sam pojača, kaže glavni ekonomista firme Barclays Capital, Michael Gapen, i dodaje: Ali, neki vanjski faktori još uvijek mogu imati negativan utjecaj na američku ekonomiju, kaže analitičar Claes Bell, navodeći smanjene prihode u zemljama proizvodjačima nafte i sporiji privredni rast u drugima, kao primjer. , kaže Bell. Brži američki rast može, medjutim, voditi i u rast cijena. To znači i veću inflaciju, kaže Brad McMillan. Iako je trenutno stopa inflacije u Americi bitno niža od 2 procenta, koliko je zacrtana stopa Centralne banke, uskoro bi rast ekonomije veći od očekivanog i povećana potrošnja mogli Centralnu banku navesti da poveća kamatne stope i prije sredine 2015, kako su to ranije predvidjali ekonomisti.